বাহুবল প্রতিনিধি ॥ হবিগঞ্জ-সিলেটের সংরক্ষিত মহিলা সংসদ সদস্য এ্যাডভোকেট আমাতুল কিবরিয়া কেয়া চৌধুরী বলেছেন, জননেত্রী শেখ হাসিনা বাংলাদেশকে মধ্যম আয়ের দেশে উন্নীত করার জন্য কাজ করে যাচ্ছেন। তিনি বলেন, আমি বিশ্বাস করি জনগণকে সম্পৃক্ত করে উন্নয়ন কর্মকান্ড বাস্তবায়ন করতে পারলে এদেশকে মধ্যম আয়ের দেশে পরিণত করা সম্ভব হবে। তিনি বলেন, আমার পিতা কমান্ড্যান্ট মানিক চৌধুরীর সম্পদের পেছনে দৌঁড়াননি। দৌঁড়ালে তাকে বিনাচিকিৎসা মরতে হতো না। তিনি গতকাল বৃহস্পতিবার বিকেলে বাহুবল উপজেলা সভাকক্ষে গ্রামীণ অবকাঠামো রক্ষাণাবেক্ষণ কর্মসূচির (টিআর) আওতায় বাস্তবায়নাধিন প্রকল্প কমিটির নেতৃবৃন্দের সাথে মতবিনিময়কালে উপরোক্ত কথাগুলো বলেন। মতবিনিময় সভায় অন্যান্যের মাঝে উপস্থিত ছিলেন উপজেলা নির্বাহী অফিসার মোহাম্মদ নাজমুল হক, উপজেলা প্রকল্প বাস্তবায়ন কর্মকর্তা আশীষ কুমার, বাংলাদেশ মুক্তিযোদ্ধা সংসদ বাহুবল উপজেলা কমান্ডের ...